Rikunarita-ORG/Wikinium huggingface dataset:
# שירלי בות'

שירלי בות'
Shirley Booth|  |
| שירלי בות', 1950 |
|
לידה |
30 באוגוסט 1898 ברוקלין, ניו יורק, ארצות הברית |
|
פטירה |
16 באוקטובר 1992 (בגיל 94) צ'אתהאם, מסצ'וסטס, ארצות הברית |
|
מקום קבורה |
בית הקברות מאונט הברון  |
|
שם לידה | Thelma Marjorie Ford  |
|
מדינה |
ארצות הברית  |
|
תקופת פעילות |
מ-1925  |
|
בן זוג | Ed Gardner (1929–1942 (כ־13 שנים))  |
|
פרסים והוקרה |
פרס אוסקר, פרס גלובוס הזהב, 2 פרסי אמי, 3 פרסי טוני |
| **פרופיל ב-IMDb** |

**שירלי בות'** (באנגלית:  **Shirley Booth**;‏ 30 באוגוסט 1898 – 16 באוקטובר 1992) הייתה שחקנית קולנוע אמריקאית זוכת פרס אוסקר לשחקנית הטובה ביותר ופרס גלובוס הזהב לשחקנית הטובה ביותר לשנת 1952 על הופעתה בסרט "שובי שבא הקטנה". היא זכתה בנוסף בשני פרסי אמי, ובשלושה פרסי טוני.

## ביוגרפיה

בות' נולדה בשם מריג'ו פורד בברוקלין, ניו יורק לוורג'יניה ולאלברט ג'יימס. החלה את דרכה כשחקנית תיאטרון בשם תלמה בות' פורד בברודוויי והתגלתה לראשונה בשנת 1949 במחזה "Goodbye, My Fancy" בתפקיד עליו זכתה בפרס טוני לשחקנית המשנה הטובה ביותר.

בות' זכתה להצלחה מסחררת בשנת 1950 כאשר הופיעה במחזה של ויליאם אינג' "שובי שבא הקטנה" בתפקיד לולה דילייני בעבורו זכתה בפרס טוני שני, הפעם לתפקיד הראשי. בשנת 1952 נסעה בות' להוליווד כדי לשחק בגרסה הקולנועית של דניאל מאן למחזה. בסרט שהיה לראשון שלה כשחקנית קולנוע היא חזרה על תפקיד לולה דילייני וקטפה את פרס אוסקר לשחקנית הטובה ביותר, פרס גלובוס הזהב לשחקנית הטובה ביותר ואת פרס השחקנית הטובה ביותר בפסטיבל קאן. בות' הייתה לשחקנית הראשונה שזוכה בפרס האוסקר ובפרס טוני על אותו תפקיד. בשנה שלאחר מכן זכתה בות' בפרס טוני שלישי בקריירה על הופעתה במחזה של ארתור לורנטס "The Time of the Cuckoo".

בות' לא מינפה את זכייתה באוסקר לכדי קריירה קולנועית ענפה, והופיעה לאחר מכן בשלושה סרטים בלבד: "אודות גברת לסלי" בתפקיד גברת ויויאן לסלי עליו הייתה מועמדת לפרס באפט"א לשחקנית הטובה ביותר, "השדכנית" בתפקיד השדכנית דולי גלאגר לוי ו-"Hot Spell" לצידם של אנתוני קווין ושירלי מקליין.

בשנות ה-60 שיחקה בות' בסיטקום "Hazel" בתפקיד עוזרת הבית הייזל בורק עליו זכתה בשני פרסי אמי. בכך נכנסה בות' לרשימה אקסקלוסיבית של שחקניות שזכו בפרסי האוסקר, גלובוס הזהב, האמי והטוני.

בות' נישאה בשנת 1929 לשחקן הקומי אד גרנדנר איתו היא הופיעה בתוכנית הרדיו הפופולרית "Duffy's Tavern". הם התגרשו בשנת 1942. בעלה השני היה ויליאם בייקר, והיא הייתה נשואה לו עד למותו בשנת 1951. בות' לא נישאה מאז ולא נולדו לה ילדים.

בשנותיה האחרונות סבלה מעיוורון, היא נפטרה מבעיות רפואיות, בביתה שבעיירה צ'אתהאם, מסצ'וסטס, כשהיא בת 94. היא נקברה ב"בית הקברות הר חברון" שבניו ג'רזי.
על שמה של בות' ישנו כוכב בשדרת הכוכבים של הוליווד.

## קישורים חיצוניים

 מדיה וקבצים בנושא **שירלי בות'** בוויקישיתוף

* שירלי בות', במסד הנתונים הקולנועיים IMDb (באנגלית)
* שירלי בות', באתר AllMovie (באנגלית)
* שירלי בות', באתר Rotten Tomatoes (באנגלית)
* שירלי בות', באתר MusicBrainz (באנגלית)
* שירלי בות', באתר Discogs (באנגלית)
* שירלי בות', באתר SecondHandSongs
* שירלי בות', באתר "Find a Grave" (באנגלית)
* שירלי בות', באתר אנציקלופדיה בריטניקה (באנגלית)

| הצגהשירלי בות' – פרסים |
| --- |
|

|  |
| --- |
|  |

 |
# ג'יימס פרנק

ג'יימס פרנק
James Franck|  |
|
לידה |
26 באוגוסט 1882 המבורג, הקיסרות הגרמנית  |
|
פטירה |
21 במאי 1964 (בגיל 81) גטינגן, גרמניה המערבית  |
|
מקום קבורה |
בית הקברות אולסדורף, בית העלמין אוק וודס  |
|
מדינה |
גרמניה, ארצות הברית |
|
ענף מדעי |
פיזיקה |
|
השכלה | * אוניברסיטת היידלברג
* אוניברסיטת הומבולדט של ברלין
* Wilhelm-Gymnasium
 |
|
מנחה לדוקטורט | Emil Warburg, פול דרודה  |
|
תלמידי דוקטורט | היינץ מאייר-לייבניץ, האנס קופפרמן, Wilhelm Hanle, Robert Leroy Platzman, האנס קופפרמן, פריץ הוטרמנס, Wilhelm Hanle, Warren L. Butler  |
|
בת זוג | הרתה ספונר (מ-1946)  |
|
פרסים והוקרה | * פרס נובל לפיזיקה (1925)
* חבר זר של החברה המלכותית (23 באפריל 1964)
* צלב הברזל
* צלב הנזה
* פרס דני היינמן (1961)
* מדליית מקס פלאנק (1951)
* פרס רומפורד (1955)
* בפסקה זו רשומה אחת נוספת שטרם תורגמה
 |
|
הערות |
יהודי |
|
תרומות עיקריות |
|
גילוי החוקים השולטים בפגיעה של אלקטרון באטום, ניסוי פרנק-הרץ. |
|   |

**ג'יימס פרנק** (26 באוגוסט 1882 – 21 במאי 1964) היה פיזיקאי גרמני-יהודי, שזכה בפרס נובל לפיזיקה.

## השכלה ופעילות

ג'יימס פרנק נולד כבנם הבכור של רבקה ויעקב, בנקאי, בהמבורג שבגרמניה.

פרנק סיים את עבודת הדוקטורט שלו בשנת 1906 באוניברסיטת הומבולדט שבברלין בה הוא למד ולימד עד לשנת 1918. ב-1914 התנדב לצבא הגרמני כדי להשתתף במלחמת העולם הראשונה וב-1915 הועלה לדרגת לוטננט וקיבל אות צלב הברזל, דרגה ראשונה. לאחר המלחמה, התמנה לראש תחום פיזיקה במכון קיסר וילהלם בברלין. בשנת 1920 התמנה לראש המכון לפיזיקה ניסויית באוניברסיטת גטינגן, גרמניה. באותה התקופה עבד עם מקס בורן. בשנת 1925 קיבל פרס נובל לפיזיקה על גילוי החוקים השולטים בפגיעה של אלקטרון באטום, יחד עם גוסטב הרץ, שותפו לעבודה זו. העבודה בוצעה ברובה בשנים 1912–1914 וכללה בין היתר את ניסוי פרנק-הרץ, המהווה שלב חשוב בהוכחת מודל האטום של בוהר.

עם עליית הנאצים לשלטון, ופיטורי המורים היהודים, סירב לנצל את האפשרות להמשיך לעבוד בגרמניה על סמך שירותו בצבא הגרמני והיגר לארצות הברית. תחילה עבד באוניברסיטת ג'ונס הופקינס ולאחר מכן באוניברסיטת שיקגו. פרנק השתתף באופן פעיל בפרויקט מנהטן.
חיבר את דו"ח פרנק על הבעיות בשימוש בפצצת אטום לצרכים צבאיים.
בשנת 1953 הגיע לגרמניה לצורך קבלת אזרחות כבוד של העיר גטינגן.
מדליות ופרסים נוספים בהם זכה: 1951 - מדליית מקס פלאנק של ארגון הפיזיקאים הגרמני, 1955 - פרס רומפורד של האקדמיה האמריקאית לאמנויות ולמדעים. חבר בחברה המלכותית של לונדון מאז 1964.

נישא ב-1911 לאינגריד לבית יוזפסון. לשניים נולדו שתי בנות. ב-1942 נפטרה אינגריד, וב-1946 נישא פרנק לפיזיקאית הרתה ספונר.

ג'יימס פרנק נפטר במהלך ביקור בגטינגן ונטמן בבית עלמין בהמבורג.

## לקריאה נוספת

* אמיל פוירשטיין, **יהודים מפורסמים במדע**, 1956. עמ' 241–247.

## קישורים חיצוניים

 מדיה וקבצים בנושא **ג'יימס פרנק** בוויקישיתוף

* ג'יימס פרנק, באתר פרס נובל (באנגלית)
* ג'יימס פרנק, באתר פרויקט הגנאלוגיה במתמטיקה
* ג’יימס פרנק, אנשי סגולה - יהודים זוכי פרס נובל, באתר בית התפוצות.
* ג'יימס פרנק, באתר "Find a Grave" (באנגלית)
* ג'יימס פרנק, באתר אנציקלופדיה בריטניקה (באנגלית)

## הערות שוליים

 ערך זה הוא קצרמר בנושא פיזיקה. אתם מוזמנים לתרום לוויקיפדיה ו**להרחיב אותו**.
# האדם השחור

מרטין לותר קינג, מן הלוחמים החשובים למען זכויות השחורים בארצות הברית.
צעירה בעלת צבע עור כהה
**האדם השחור** הוא מונח נפוץ בארצות המערב לאנשים בעלי צבע עור חום כהה.

בארצות הברית נעשה שימוש בכינוי "שחור" ("Black") לצד הכינוי "אמריקאים-אפריקאים" – ה"שחורים" החיים בארצות הברית. בישראל היה מקובל בעבר הכינוי כושים, שהיא מילה שמקורה בתנ"ך לציון אנשים מממלכת כוש, שלפי הפירוש המקובל שכנה בסודאן של ימינו. אולם, בהשפעה עקיפה של אי תקינותו הפוליטית של הביטוי "ניגר" בארצות הברית, הפך גם הכינוי "כושי" בהדרגה לבלתי תקין פוליטית בישראל במהלך שנות ה-60 וה-70 של המאה ה-20, ומסוף שנות ה-90 ואילך הוא נחשב ביטוי של גזענות.

ההנחה כאילו קיים גזע שחור אחד, היא הנחה מכלילה ומוטעית. ביבשת אפריקה קיימים עמים רבים, בעלי מוצא אתני נפרד, מאפיינים נפרדים, הן תרבותיים והן פיזיים, שלעיתים אין ביניהם קשר, פרט לגוון העור שאינו "לבן". בין העמים השונים: אמהרים, אורומו, איביביו, אקאנים, בושמנים, בילינים, דינקה, הוטו, טוטסי, טווה, יורובה, מנדינקה,
מסאי, נואר, סומלים, קלנג'ין, שילוק, ועוד.

הדוגמה הידועה יותר להכללה על בסיס צבע העור היא בהתייחס לקבוצת הילידים האוסטרלים, שפרט לצבע עורם הכהה, הם קרובים יותר לתושבי אסיה מאשר לתושבי יבשת אפריקה. הכללתם באותה קבוצת מוצא אתני אינה תואמת את המדע. ככלל, המדע כיום מדבר על מקבץ גנטי ולא על גזע, כאשר מדובר בבני אדם.

בארצות הברית, רוב מוחלט של האנשים השחורים הם צאצאי קרבנות סחר העבדים האטלנטי, שנחטפו מחופי מערב אפריקה, ולכן רובם צאצאי הבנטו. דבר זה הביא לכך שתווי הפנים האופייניות של הבנטו הפכו ברבות הימים בארצות הברית, ולכן במדינות המערב, למזוהים יותר עם דמות "האדם השחור".

## ראו גם

* צבע עור
* גזע (אדם)
* גזענות נגד שחורים
* גאווה שחורה
* אמריקאים-אפריקאים
* התנועה האפרו-אמריקאית לזכויות האזרח
* ווק (אידאולוגיה)
* צבעוניים (קבוצה אתנית)
* צבעוניים (קבוצה)
	+ People of color
* כושי
* נגריטו
* האדם הלבן
* אפרטהייד
* פוליטיקה של זהויות

## קישורים חיצוניים

* שחורים, דף שער בספרייה הלאומית

## הערות שוליים

 ערך זה הוא קצרמר בנושא מדעי החברה. אתם מוזמנים לתרום לוויקיפדיה ו**להרחיב אותו**.
# המכון המרכזי לקטלוג אחיד

המכון המרכזי לקטלוג אחיד
Istituto centrale per il catalogo unico delle biblioteche italiane e per le informazioni bibliografiche|
מדינה |
איטליה  |
|
משרד ראשי |
רומא  |
|
מיקום מטה הארגון | ﻿ / ﻿ |
|
מייסדים | Angela Vinay  |
|
תקופת הפעילות |
1975–הווה (כ־51 שנים)  |
| www.iccu.sbn.it |
|   |

**המכון המרכזי לקטלוג אחיד** (‏**ICCU** באיטלקית: **Istituto Centrale per il Catalogo Unico**) הוא מכון הפועל כרשות ממשלתית של ממשלת איטליה שמטרתו ליצור ולתחזק קטלוג ביבליוגרפי אחיד ומאוחד לכל הספריות באיטליה. הקטלוג המרכזי (Centro nazionale per il catalogo unico) החל להיות מיושם בכל הספריות במדינה בשנת 1951. המכון קם ב-1975 תחת המשרד למורשת ופעילות תרבותית (Ministero per i Beni e le Attività Culturali - MiBAC) וממוקם פיזית בספרייה הלאומית המרכזית של רומא. המכון מציע מערך שירותים ביבליוגרפים לבאי הספרייה ולמשתמשים חיצוניים - Servizio bibliotecario nazionale, SBN.

## קישורים חיצוניים

 מדיה וקבצים בנושא **המכון המרכזי לקטלוג אחיד** בוויקישיתוף
* אתר האינטרנט הרשמי של המכון המרכזי לקטלוג אחיד

* המכון המרכזי לקטלוג אחיד, ברשת החברתית פייסבוק
* המכון המרכזי לקטלוג אחיד, סרטונים בערוץ היוטיוב
# האף-פוסט

האף-פוסט
HuffPost|  |
|
סוג |
עיתון דיגיטלי  |
|
תקופת הפעילות |
מאי 2005 – הווה (כ־21 שנים) |
|
מייסדים |
אריאנה הפינגטון, קנת' לרר וג'ונה פרטי |
|
בעלות |
AOL |
|
שירותים עיקריים |
אתר חדשות פוליטי |
|
www.huffingtonpost.com |
|   |

**הָאף-פוסט** (באנגלית: **HuffPost**, עד 2017: **The Huffington Post**, "האפינגטון פוסט") הוא עיתון מקוון, אתר חדשות ובלוג אמריקאי, המזוהה עם השמאל הפוליטי. האתר חינמי ומתקיים מפרסומות. ב-7 בפברואר 2011 הודיעה ענקית הרשת האמריקאית AOL על רכישת ההפינגטון פוסט עבור כ-315 מיליון דולרים, וכי מייסדת האתר, אריאנה הפינגטון תהפוך לאחראית התוכן בחברה.

את ההפינגטון פוסט ייסדו, במאי 2005, אריאנה הפינגטון, קנת' לרר (Lerer) וג'ונה פרטי (Peretti) ואנדרו ברייטברט (Breitbart) שאף ייסד בעצמו אתר חדשות משלו מאוחר יותר ברייטברטניוז). האתר מסקר בקביעות את תחומי הפוליטיקה האמריקאית והבינלאומית, תקשורת, כלכלה, בידור, אופנה, אקדמיה, איכות הסביבה, דת, אומנות ועוד. מטה העיתון שוכן בניו יורק ובלוס אנג'לס ויש לו מספר מהדורות מקומיות.

ההפינגטון פוסט נותן במה לכ-9,000 בלוגרים ללא תשלום ומקשר לידיעות חדשותיות ממקורות חיצוניים. בין המפרסמים באתר גם יאסר עלי ופעילים מפורסמים נוספים.

ההפינגטון פוסט נמנה עם רשימת 25 הבלוגים הטובים בעולם של טיים מגזין בשנת 2009, זכה בפרס הוובי (Webby Awards) לבלוג הפוליטי הטוב ביותר בשנת 2006 וכן צוין בידי האובזרבר כבלוג המשפיע ביותר בעולם.

ב-2012 דורג האתר כמספר 1 ברשימת 15 אתרי הפוליטיקה המובילים בעולם על ידי דירוג ה-"eBizMBA".

## קישורים חיצוניים

 מדיה וקבצים בנושא **האף-פוסט** בוויקישיתוף

* אתר האינטרנט הרשמי של האף-פוסט (באנגלית)

* האף-פוסט, ברשת החברתית פייסבוק
* האף-פוסט, ברשת החברתית X (טוויטר)
* האף-פוסט, ברשת החברתית אינסטגרם
* האף-פוסט, סרטונים בערוץ היוטיוב
* האף-פוסט, באתר רדיט
* האף-פוסט, באתר פינטרסט
* topic/The-Huffington-Post-Media-Group האף-פוסט, באתר אנציקלופדיה בריטניקה (באנגלית)
* שמוליק שלח, ‏"המודל של דמי מנוי לעיתוני האינטרנט יצליח רק בפורנו", באתר גלובס, 23 בספטמבר 2009
* דורה קישינבסקי, דור ה-i: הסוד של הפינגטון פוסט, באתר כלכליסט, 4 בדצמבר 2008
* ארנה קזין, The Huffington Post Complete Guide to Blogging, הפינגטון פוסט, באתר הארץ, 4 בפברואר 2009
* גרדיאן, דן סבג, AOL ואריאנה האפינגטון מנסים להציל את העיתונות, באתר TheMarker‏, 31 במרץ 2011
* ריצ'רד אדמס, עורך "ניו יורק טיימס" ביל קלר נגד תפיסת העיתונות של אתרים כהפינגטון פוסט, באתר הגארדיאן, 11 במרץ 2011

## הערות שוליים
# ראול רואיז

ראול רואיז
Raul Ruiz| דיוקנו הרשמי של רואיז, 2023 |
| דיוקנו הרשמי של רואיז, 2023 |
|
לידה |
25 באוגוסט 1972 (בן 53) סקטקס, מדינת סקטקס, מקסיקו |
|
מדינה | ארצות הברית ארצות הברית |
|
השכלה |
אוניברסיטת הרווארד אוניברסיטת קליפורניה בלוס אנג'לס |
|
עיסוק |
פוליטיקאי |
|
מפלגה |  המפלגה הדמוקרטית |
|
השקפה דתית |
אדוונטיזם |
| ruiz.house.gov |
|

חבר בית הנבחרים של ארצות הברית מטעם מדינת קליפורניה|
3 בינואר 2013 – מכהן (13 שנים) |
|
→ מרי בונו |
|
מחוז בחירה |
מחוז הקונגרס ה-36 (2023-2013) מחוז הקונגרס ה-25 (מאז 2023) |

 |

**ראול רואיז** (באנגלית: **Raul Ruiz**, בספרדית נהגה **ראול רואיס**; נולד ב-25 באוגוסט 1972) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-25 של מדינת קליפורניה, ברציפות מאז 2013. קודם לכן ייצג את מחוז הקונגרס ה-36 בין השנים 2023-2013. טרם כניסתו לפוליטיקה של ארצות הברית עבד כרופא וסייע במאמץ ההומניטרי ברעידת האדמה בהאיטי בשנת 2010.

## ביוגרפיה

רואיז נולד בסקטקס שבמקסיקו וגדל בקואצ'לה (Coachella) שבקליפורניה. שני הוריו היו עובדי משק. את לימודיו התיכוניים השלים בבית הספר התיכון קואצ'לה ואלי בגיל 17, ולאחר מכן החל ב-1990. את לימודיו הגבוהים באוניברסיטת קליפורניה בלוס אנג'לס. באוניברסיטה זו סיים בהצטיינות את לימודיו, בטרם התקבל לבית הספר לרפואה באוניברסיטת הרווארד. הוא היה הראשון ממוצא לטיני שקיבל שלושה תארים מתקדמים מאוניברסיטת הרווארד: דוקטור לרפואה (M.D.) מבית הספר לרפואה, תואר שני במדיניות ציבורית (M.P.P) מבית הספר לממשל ע"ש ג'ון פיצג'רלד קנדי, ותואר שני בבריאות הציבור (M.P.H.) מבית הספר לבריאות הציבור של הרווארד.

בתום לימודיו הגבוהים בילה רואיז את זמנו בעבודה במקסיקו, באל סלוודור ובסרביה, והשלים התמחות ברפואה במסלול להכשרה ברפואה דחופה בבית הספר לרפואה של אוניברסיטת פיטסבורג בשנת 2006. לאחר מכן החל לעבוד כרופא חירום במרכז הרפואי ע"ש דווייט אייזנהאואר, בית חולים ללא מטרות רווח השוכן בעמק קואצ'לה. בשנת 2010 ייסד את "יוזמת הבריאות של עמק קואצ'לה", ובשנה העוקבת התמנה לדיקן-עמית בכיר בבית הספר לרפואה של אוניברסיטת קליפורניה בריברסייד. ב-2012 קיבל רואיז את "פרס המפקד לשירות ציבורי" מהדיוויזיה המוטסת ה-82 של צבא ארצות הברית על מאמציו לסיוע הומניטרי עבור קורבנות רעידת האדמה בהאיטי.

בבחירות 2012 התמודד רואיז אל בית הנבחרים של ארצות הברית במחוז הקונגרס ה-36 של קליפורניה. טרם הבחירות היה זה מחוז הקונגרס ה-45, שיוצג בידי מרי בונו הרפובליקנית מזה 15 שנה, והיא בעצמה החליפה את בעלה המנוח סוני בונו. בראשית מערכת הבחירות בין השניים היו סיכוייו של רואיז להיבחר לקונגרס נמוכים. באוקטובר אותה שנה זכה לתמיכתו של נשיא ארצות הברית לשעבר ביל קלינטון. המחוז החדש היה בעל אוכלוסייה לטינית רבה יותר מזו שבמחוז הקודם, והלטינים היוו ערב הבחירות כמחצית מבעלי זכות ההצבעה. רואיז פנה אליהם תוך הצגת תעמולה בספרדית, בעוד בונו טענה כי רואיז שמאלני רדיקלי והדגישה את מעצרו ב-1997 במסצ'וסטס במהלך מחאה נגד היחס לעמים ילידים בארצות הברית. בסופו של דבר ניצח רואיז את בונו ונבחר אל הקונגרס ה-113 של ארצות הברית.

## קישורים חיצוניים

 מדיה וקבצים בנושא **ראול רואיז** בוויקישיתוף
* אתר האינטרנט הרשמי של ראול רואיז בבית הנבחרים האמריקאי (באנגלית)

* ראול רואיז, ברשת החברתית פייסבוק
* ראול רואיז, ברשת החברתית X (טוויטר)
* ראול רואיז, ברשת החברתית אינסטגרם
* ראול רואיז, סרטונים בערוץ היוטיוב
* ראול רואיז, באתר המדריך הביוגרפי של הקונגרס של ארצות הברית (באנגלית)

## הערות שוליים
# Black Magic

**האם התכוונתם ל... כישוף! – סדרת ספרי פנטזיה.
* קסם (אשליה) – אשליה למטרת בידור.
* Black Magic (שיר של ליטל מיקס) – שירה של להקת הבנות ליטל מיקס.
* Black Magic (שיר של אמינם) – שיר של אמינם וסקיילר גריי.
* Black Magic (שיר של ג'ונאסו)

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”Black Magic“
* דפים ששמם מכיל ”Black Magic“
* חיפוש ”Black Magic“ בוויקיפדיה
 |
# פיטר פארלי

פיטר פארלי
Peter Farrelly|  |
| פיטר פארלי בפסטיבל הסרטים טרייבקה, 2009 |
|
לידה |
17 בדצמבר 1956 (בן 69) פנסילבניה, ארצות הברית |
|
שם לידה | Peter John Farrelly  |
|
מדינה |
ארצות הברית  |
|
סוגה מועדפת |
קומדיה רומנטית |
|
יצירות בולטות |
"טיפשים בלי הפסקה" "אני, עצמי ואיירין" "משתגעים על מרי" |
|
השכלה | * מכללת פרובידנס
* בית ספר קנט
* בית ספר לאמנות של אוניברסיטת קולומביה
* אוניברסיטת קולומביה
* תיכון קאמברלמד
 |
|
תקופת פעילות |
מ-1996  |
|
עיסוק |
במאי, תסריטאי ומפיק סרטי קולנוע |
|
מספר ילדים |
2  |
|
פרסים והוקרה | * פרס מועצת ביקורת הקולנוע האמריקנית לסרט הטוב ביותר
* פרס אוסקר לתסריט המקורי הטוב ביותר (24 בפברואר 2019)
* פרס אוסקר לסרט הטוב ביותר (24 בפברואר 2019)
 |
| www.peterfarrelly.com |
| **פרופיל ב-IMDb** |

**פיטר ג'ון פארלי** (אנגלית: Peter John Farrelly; נולד ב-17 בדצמבר 1956) הוא במאי קולנוע, תסריטאי, מפיק וסופר אמריקאי, זוכה שהע פרסי אוסקר, אחיו של בובי פארלי. האחים פארלי מפורסמים בעיקר בגין הפקת ובימוי סרטי קומדיה רומנטית העושים שימוש ב"הומור בתי שימוש", כגון: "טיפשים בלי הפסקה", "אני, עצמי ואיירין" ו"משתגעים על מרי".

## קריירה

בשנת 2018 יצא הסרט "הספר הירוק", אותו ביים והיה שותף לכתיבת התסריט. הסרט זכה לשבחים ומספר פרסים, בהם פרסי אוסקר לפארלי עצמו בקטגוריית הסרט הטוב ביותר (כמפיק) והתסריט המקורי הטוב ביותר.

בשנת 2021, יצר, כתב, הפיק וביים עם אחיו - בובי פארלי את סדרת הקומדיה "*The Now*" שעלתה בבכורה ב-10 בדצמבר 2021 בשירות הסטרימינג *The Roku Channel* (לשעבר קוויבי).

בשנת 2023 ביים והפיק את הסדרה "המזל של האנק" עבור רשת AMC; הסדרה, קומדיה שחורה בכיכובו של בוב אודנקירק מתמקדת בפרופסור האנק, יו"ר המחלקה לאנגלית בקולג' בפנסילבניה שנכנס למשבר אמצע החיים.

## פילמוגרפיה

### כבמאי

* רווקים לשבוע
* אשת החלומות
* אהבה מליגה אחרת
* תקועים לנצח
* הפנטזיה של הל
* אוסמוזיס ג'ונס
* אני, עצמי ואיירין
* משתגעים על מרי
* משחקים בלי הפסקה
* טיפשים בלי הפסקה
* הספר הירוק (2018)
* ריקי סטאניקי (2024)
* כדורים ברשת (2026)
* The Greatest Beer Run Ever‏ (TBA)

### כתסריטאי

* רווקים לשבוע
* אשת החלומות
* תקועים לנצח
* הפנטזיה של הל
* אני, עצמי ואיירין
* ללא השגחה
* משתגעים על מרי
* טיפשים בלי הפסקה
* הספר הירוק (2018)
* ריקי סטאניקי (2024)
* השדון הלא נכון (2024)
* Kinda Pregnant‏ (TBA)
* The Greatest Beer Run Ever‏ (TBA)

### כמפיק

* רווקים לשבוע
* מאותגרים
* תקועים לנצח
* הפנטזיה של הל
* אוסמוזיס ג'ונס
* נכון שזה לא נכון?
* אני, עצמי ואיירין
* ללא השגחה
* משתגעים על מרי
* הספר הירוק
* השדון הלא נכון (2024)
* Kinda Pregnant‏ (TBA)
* The Greatest Beer Run Ever‏ (TBA)

## קישורים חיצוניים

 מדיה וקבצים בנושא **פיטר פארלי** בוויקישיתוף

* אתר האינטרנט הרשמי של פיטר פארלי

* פיטר פארלי, במסד הנתונים הקולנועיים IMDb (באנגלית)

* פיטר פארלי, באתר "אידיבי", מאגר הידע העברי לקולנוע ישראלי ועולמי

* פיטר פארלי, באתר AllMovie (באנגלית)

* פיטר פארלי, במסד הנתונים הקולנועיים KinoPoisk (ברוסית)
* אבנר שביט‏, הדרך הארוכה מ"משתגעים על מרי" לאוסקר: השם החם של עונת הפרסים מדבר, באתר וואלה, 24 בינואר 2019

 ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ו**להרחיב אותו**.
# 1922 בספרות

|  |  |  |  |
| --- | --- | --- | --- |
|  |  | **1922בספרות** |  |
| < · 1920 · 1921 – **1922** – 1923 · 1924 · > |
| כל ערכי השנים בספרות במאה ה-20 · כל ערכי השנים בספרות במאה ה-21 · פורטל הספרות |

בערך זה מצוינים אירועים בולטים שהתרחשו במהלך שנת 1922 ונוגעים לתחום הספרות.

## אירועים בולטים

פרק זה לוקה בחסר. אנא תרמו לוויקיפדיה והשלימו אותו.
## ספרים חדשים נבחרים

פרק זה לוקה בחסר. אנא תרמו לוויקיפדיה והשלימו אותו.
* הרומן "יוליסס" מאת ג'יימס ג'ויס.
* "ארץ הישימון" מאת תומאס סטרנס אליוט.

## נולדו

* 12 במרץ – ג'ק קרואק, סופר אמריקאי (נפטר ב-1969)
* 16 באפריל – קינגסלי אמיס סופר בריטי (נפטר ב-1995)
* 16 באפריל – ג'ון כריסטופר סופר מדע בדיוני אנגלי (נפטר ב-2012)
* 28 באפריל – אליסטר מקלין סופר סקוטי (נפטר ב-1987)
* 30 במאי – האל קלמנט סופר מדע בדיוני אמריקאי (נפטר ב-2003)
* 19 ביולי – ג'ורג' מקגוורן סופר אמריקאי (נפטר ב-2012)
* 9 באוגוסט – פיליפ לרקין משורר וסופר בריטי (נפטר ב-1985)
* 18 באוגוסט – אלן רוב-גרייה סופר צרפתי
* 11 בנובמבר – קורט וונגוט סופר אמריקאי (נפטר ב-2007)
* 16 בנובמבר – ז'וזה סאראמאגו סופר פורטוגזי (נפטר ב-2010)
* 11 בדצמבר – גרייס פיילי סופרת אמריקאית (נפטרה ב-2007)
* 28 בדצמבר – סטן לי כותב קומיקסים אמריקאי (נפטר ב-2018)

## נפטרו

פרק זה לוקה בחסר. אנא תרמו לוויקיפדיה והשלימו אותו.
## פרסים

פרק זה לוקה בחסר. אנא תרמו לוויקיפדיה והשלימו אותו.
## קישורים חיצוניים

 מדיה וקבצים בנושא **1922 בספרות** בוויקישיתוף
# ונוס ואדוניס

**האם התכוונתם ל... "ונוס ואדוניס" – שיר הנכלל בחלק העשירי של הספר "מטמורפוזות"
* ונוס ואדוניס (שייקספיר) – פואמה מאת ויליאם שייקספיר
* ונוס ואדוניס (ג'ון בלואו) – אופרה מאת ג'ון בלואו
* ונוס ואדוניס (טיציאן) – ציור מאת טיציאן
* ונוס ואדוניס (רובנס) – ציור מאת פטר פאול רובנס
* ונוס ואדוניס (שפרנגר) – ציור מאת ברתולומאיוס שפרנגר

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”ונוס ואדוניס“
* דפים ששמם מכיל ”ונוס ואדוניס“
* חיפוש ”ונוס ואדוניס“ בוויקיפדיה
 |
# העולם שבפנים

העולם שבפנים
Ghost World|  |
| מבוסס על | Ghost World  |
|
בימוי |
טרי זוויגוף  |
|
הופק בידי |
פיפה קרוס ג'נט דיי |
|
תסריט |
טרי זוויגוף, דניאל קלואס  |
|
עריכה | מייקל מילר, Carole Kravetz  |
|
שחקנים ראשיים |
ת'ורה ברץ' סקרלט ג'והנסון סטיב בושמי בראד רנפרו |
|
מוזיקה |
דיוויד קיטיי  |
|
צילום |
אפונסו ביאטו  |
|
עיצוב תלבושות | Mary Zophres  |
|
מדינה |
ארצות הברית, גרמניה, הממלכה המאוחדת  |
|
חברת הפקה | Mr. Mudd  |
|
חברה מפיצה |
MGM גלובוס גרופ (בישראל) |
|
שיטת הפצה |
וידאו על פי דרישה  |
|
הקרנת בכורה | ארצות הברית 20 ביולי 2001 ישראל 17 בינואר 2002 |
|
משך הקרנה |
111 דק'  |
|
שפת הסרט |
אנגלית  |
|
סוגה |
סרט חבר'ה נשי, קומדיה טראגית, סרט דרמה, סרט התבגרות, דרמה קומית, סרט נעורים, סרט קומדיה  |
|
מקום התרחשות |
לוס אנג'לס  |
|
תקציב |
7,000,000‏$ |
|
הכנסות |
8,761,393‏$ |
|
הכנסות באתר מוג'ו |  ghostworld |
|
פרסים |
מועמד לפרס אוסקר על תסריט מעובד |
| **דף הסרט ב־IMDb** |
|   |

**העולם שבפנים** (באנגלית: **Ghost World**, "עולם הרוחות") הוא סרט קומדיה שחורה אמריקאי משנת 2001 בבימויו של טרי זוויגוף. הסרט מבוסס על נובלה גרפית בעלת אותו השם מאת אמן הקומיקס דניאל קלאוז. הסרט הוא סאטירה על התרבות הפופולרית האמריקאית הריקנית, המשתמש בצורה אירונית בפורמט של סרט נעורים. התסריט, אשר נכתב על ידי זוויגוף וקלאוז, היה מועמד לפרס האוסקר לתסריט המעובד הטוב ביותר לשנת 2001. למרות שלא זכה להצלחה מסחרית, במשך השנים הפך לסרט פולחן.

## עלילת הסרט

העלילה מתרחשת בפרבר חסר שם בארצות הברית, ומתרכזת במערכת היחסים בין שתי חברות בנות-עשרה לא מקובלות בחברה: איניד (ת'ורה ברץ') ורבקה (סקרלט ג'והנסון). החברות שלהן מתחילה להתערער כאשר איניד מתחילה לגלות עניין בחיי האהבה של סימור (סטיב בושמי), רווק מבוגר ובודד.

העולם שבפנים הוא עיבוד קולנועי לסיפור בהמשכים "Ghost World", אשר הופיע בחוברת הקומיקס "אייטבול" (Eightball) של קלאוז. העלילה מבוססת ברובה על סיפור זה, אך מכילה גם קטעים ואלמנטים מסיפורים אחרים שהופיעו בקומיקס. דמותו של סימור, שאינה מופיעה בסיפור המקורי, מבוססת על מספר דמויות משניות המופיעות בקומיקס. שינוי נוסף במעבר מהקומיקס לקולנוע הוא צמצום חשיבות דמותה של רבקה.

## קישורים חיצוניים

*

* העולם שבפנים, ברשת החברתית פייסבוק
* "העולם שבפנים", במסד הנתונים הקולנועיים IMDb (באנגלית)
* "העולם שבפנים", באתר נטפליקס
* "העולם שבפנים", באתר AllMovie (באנגלית)
* "העולם שבפנים", באתר Rotten Tomatoes (באנגלית)
* "העולם שבפנים", באתר Box Office Mojo (באנגלית)
* "העולם שבפנים", באתר Metacritic (באנגלית)
* "העולם שבפנים", באתר אידיבי
* "העולם שבפנים", במסד הנתונים הקולנועיים KinoPoisk (ברוסית)

**ביקורות אורי קליין, אשה צעירה נגד העולם, באתר הארץ, 4 בפברואר 2002
* נילי ברקן, ‏תלישותו מושכת אהבה, באתר גלובס, 19 בפברואר 2002

## הערות שוליים